
                REPUBLIKA HRVATSKA





KOPRIVNIČKO - KRIŽEVAČKA ŽUPANIJA


         OPĆINA HLEBINE
         JEDINSTVENI UPRAVNI ODJEL
KLASA: 112-01/
URBROJ: 2137/07-21
Hlebine, __________ 2021.


Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11., 04/18. i 112/19.), pročelnik Jedinstvenog upravnog odjela Općine Hlebine raspisuje
JAVNI NATJEČAJ

za prijam u službu na neodređeno vrijeme na radno mjesto referent za računovodstvene poslove u Jedinstvenom upravnom odjelu Općine Hlebine
· 1 izvršiteljica/izvršitelj na neodređeno puno radno vrijeme uz obvezni probni rad od tri mjeseca 
Riječi i pojmovi koji imaju rodno značenje, korišteni u ovom natječaju, odnose se jednako na muški i ženski rod, bez obzira na to jesu li korišteni u muškom ili ženskom rodu.


Stručni uvjeti:

· srednja stručna sprema računovodstvenog ili ekonomskog smjera,
· najmanje jedna godina radnog iskustva na odgovarajućim poslovima,

· organizacijske sposobnosti,

· komunikacijske vještine,

· položen državni ispit,

· poznavanje rada na računalu.


Opći uvjeti za prijam u službu: punoljetnost, hrvatsko državljanstvo, zdravstvena sposobnost za obavljanje poslova radnog mjesta.

Natjecati se mogu i osobe s propisanim potrebnim radnim iskustvom na odgovarajućim poslovima,  a koje nemaju položen državni stručni ispit pod uvjetom da ga polože u roku godine dana od prijma u službu.

U Službu se prima na neodređeno, puno radno vrijeme, uz obvezni probni rad od tri mjeseca.


Natjecati se mogu osobe oba spola.


U službu ne mogu biti primljene osobe za koje postoji zapreka iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.


Dokaz o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta na koje se prima dostavit će samo kandidat koji bude izabran. 

Za kandidate prijavljene na javni natječaj (u daljnjem tekstu: natječaj) koji ispunjavaju formalne uvjete provest će se prethodna provjera znanja i sposobnosti pisanim testiranjem i intervjuom. Ako kandidat ne pristupi prethodnoj provjeri znanja, smatrat će se da je povukao prijavu na natječaj.

Na mrežnoj stranici Općine Hlebine (www.hlebine.hr) naveden je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.
Na istoj web-stranici i na oglasnoj ploči Općine Hlebine objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.


Uz prijavu na natječaj kandidati su dužni priložiti:

a) životopis,
b) dokaz o državljanstvu (presliku osobne iskaznice ili domovnice),

c) dokaz o stručnoj spremi (presliku svjedodžbe),

d) presliku dokaza o radnom iskustvu na odgovarajućim poslovima (ugovor o radu, rješenje o rasporedu na radno mjesto, potvrdu poslodavca iz koje je vidljivo da se radi ili se radilo na odgovarajućim poslovima, s opisom posla i u kojem vremenskom razdoblju i slično, za cijeli period koji je naveden kao uvjet u natječaju),

e) elektronički zapis podataka iz područja radnih odnosa (dokaz o radnom iskustvu) – izdaje Hrvatski zavod za mirovinsko osiguranje (HZMO),

f) uvjerenje o nekažnjavanju (ne starije od 30 dana od dana objave natječaja),

g) vlastoručno potpisanu izjavu o nepostojanju zapreka iz članaka 15. i 16. iz Zakona o službenicima i namještenicima u lokalnoj i područnoj (regionalnoj) samoupravi (obrazac Izjave nalazi se na web-stranici Općine Hlebine www.hlebine.hr) 

h) dokaz o poznavanju rada na računalu (presliku svjedodžbe, potvrde i sl.).

Prijavu je potrebno vlastoručno potpisati.


Urednom prijavom smatra se prijava koja sadrži sve podatke i priloge navedene u ovom natječaju. Osoba koje ne podnese pravovremenu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj i njezina se prijava neće razmatrati. Osobi koja nije podnijela pravodobnu i urednu prijavu ili ne ispunjava formalne uvjete iz natječaja, dostavit će se pisana obavijest o tome.

Kandidat koji ima pravo prednosti pri zapošljavanju prema posebnim propisima dužan je u Prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje se vidi navedeno pravo.

Prijave s potrebnom dokumentacijom podnose se na natječaj u roku od 8 dana od objave natječaja u Narodnim novinama.


Prijave se podnose na adresu: Općina Hlebine, Trg Ivana Generalića 1, 48323 Hlebine, s obveznom naznakom: „Za natječaj za prijam u službu – referent za računovodstvene poslove“.


O rezultatima natječaja kandidati će biti obaviješteni u zakonskom roku, dostavom rješenja o prijmu u službu izabranog kandidata.



              PROČELNIK:








                  Vladimir Tončić, mag. iur.

